stanford-oval/wikipedia huggingface dataset:
แอนดริว เกร้กสัน
ประวัติ

ทางด้านการศึกษา จบการศึกษาระดับอนุบาลจากโรงเรียนสวนดอกไม้ ระดับประถมศึกษาจากโรงเรียนกันตะบุตร (พร้อมพงษ์) ระดับมัธยมศึกษาจากโรงเรียนปทุมคงคา และระดับอุดมศึกษาจากมหาวิทยาลัยรามคำแหง
ในปี 2536 แอนดริว ได้แสดงภาพยนตร์เรื่องแรกคือ กองร้อย 501 ริมแดง คู่กับ คลาวเดีย จักรพันธุ์ บิลลี่ โอแกน สิเรียม ภักดีดำรงฤทธิ์ อรุณ ภาวิไล และ หม่ำ จ๊กมก และได้เล่นละครเรื่องแรกคือ สิบหนึ่งเพื่อนกัน เขามีผลงานสร้างชื่อจากละคร ธรณีนี่นี้ใครครอง จากนั้นก็มีชื่อเสียงอย่างมากในละครเรื่อง ลูกไม้ไกลต้น และ ทางผ่านกามเทพ ต่อมาเขาได้ก้าวเข้ามาสู่ฐานะผู้จัดละครในนามบริษัทของตนเองที่ใช้ชื่อว่า มานา โปรดักชั่น ซึ่งได้ผลิตละครเรื่องแรกคือ สะดุดรัก
ทางด้านชีวิตส่วนตัว มีพี่ชาย 1 คนชื่อ เฮนรี โรบิน เกร้กสัน
ผลงาน > ละครโทรทัศน์

| ปี | เรื่อง | รับบท | ออกอากาศ |
| --- | --- | --- | --- |
| 2537 | สิบหนึ่งเพื่อนกัน | รับเชิญ | ช่อง 3 |
| 2538 | เมื่อหมอกสลาย | ทชา (แทน จอห์น ดีแลน) | ช่อง 7 |
| 2539 | สนสะท้าน | คุณหมอชุษณะ | ช่อง 5 |
| 2539 | ร้อยรสบทละคร ตอน ช่อง ว่างระหว่างฟากฟ้า | ปีเตอร์ | ช่อง 3 |
| 2540 | หุบเขากินคน | อัชฌา | ช่อง 7 |
| 2540 | รอยอดีต | เดชาชาญ | ช่อง 7 |
| 2541 | ธรณีนี่นี้ใครครอง | อาทิจ จิตสะอาด | ช่อง 3 |
| 2541 | กรงเกียรติยศ | สุดเขต | ช่อง 3 |
| 2541 | ระเบิดเถิดเทิง |  | ช่อง 5 |
| 2542 | ไม้เมือง | ชรัณ | ช่อง 3 |
| 2543 | มัสยา | ร้อยโท ลักษณ์ รัตนมหาศาล | ช่อง 7 |
| 2543 | ลูกไม้ไกลต้น | ชานนท์ เกียรติชัย | ช่อง 7 |
| 2544 | ทางผ่านกามเทพ | ไตรภพ | ช่อง 3 |
| 2544 | รักเกิดในตลาดสด | ปารเมศ (ต๋อง) | ช่อง 7 |
| 2546 | 12 ราศี | หมวดเจ๋ง | ช่อง 3 |
| 2547 | เรือนไม้สีเบจ | อาร์ม | ช่อง 3 |
| 2547 | เขยมะริกัน | จอร์แดน / จอร์จ | ช่อง 3 |
| 2549 | สะดุดรัก | กฤษณ์ | ช่อง 3 |
| 2552 | เกมลุ้นรัก | ภัทร ภาสกร | ช่อง 3 |
| 2552 | มงกุฎแสงจันทร์ | ฑีฑายุ | ช่อง 3 |
| 2554 | เคหาสน์สีแดง | นายแพทย์รุจ รุจิโรจน์ | ช่อง 3 |
| 2558 | เสือ (เลือดมังกร) | คณิน ลีลาวิโรจน์วงศ์ (คิ้ม) | ช่อง 3 |
| 2558 | สิงห์ (เลือดมังกร) | คณิน ลีลาวิโรจน์วงศ์ (คิ้ม) | ช่อง 3 |
| 2558 | กระทิง (เลือดมังกร) | คณิน ลีลาวิโรจน์วงศ์ (คิ้ม) | ช่อง 3 |
| 2558 | แรด (เลือดมังกร) | คณิน ลีลาวิโรจน์วงศ์ (คิ้ม) | ช่อง 3 |
| 2558 | หงส์ (เลือดมังกร) | คณิน ลีลาวิโรจน์วงศ์ (คิ้ม) | ช่อง 3 |
| 2558 | พลับพลึงสีชมพู | วิศรุต มรุพงษ์ | ช่อง 3 |
| 2559 | วิมานเมขลา | พญา อัครรักษ์ราช (พญา) | ช่อง 3 |
| 2559 | ฝั่งน้ำจรดฝั่งฟ้า | พันโทธงรบ ธัญพิสิษฐ์ (แจ็ค) (รับเชิญ) | ทรูโฟร์ยู |
| 2559 | สายลับรักป่วน | ขาวผ่อง (ดิน) | ช่อง 3 |
| 2560 | เหมือนคนละฟากฟ้า | ชัชรัณ | ช่อง 3 |
| 2562 | ปมรักสลับหัวใจ | เตชิต วรกิจชาญชัย (ชิต) / เตชินท์ วรกิจชาญชัย (ชิน) | ช่อง 8 |
| 2562 | Voice สัมผัสเสียงมรณะ | หมวดอารัญ | ทรูโฟร์ยู |
| 2563 | วุ่นรักนักข่าว | ภากร/ตรีศิลป์ | พีพีทีวี |
ผลงาน > ภาพยนตร์

2535 : สะแด่วแห้ว รับบทเป็น
2536 : กองร้อย 501 ริมแดง รับบทเป็น เต้ย
2537 : บันทึกจากลูก(ผู้)ชาย รับบทเป็น เป้
2537 : ตุ๊ ต๊ะ ต๋อม แต๋ม สุภาพบุรุษตัว ต รับเชิญ เป็นคู่ชกมวย ช่วงท้าย
2538 : กองร้อย 501 ถึงใจจะแตก แต่ไม่แตกแถว รับบทเป็น เต้ย
2538 : สติแตกสุดขั้วโลก รับบทเป็น หรั่ง
2539 : ไม้ที พู่กัน แอนด์ โซ้ยตี๋ รับบทเป็น ธีร์ (แทน จอห์น ดีแลน)
2539 : กู๊ดบายซัมเมอร์ เอ้อเหอเทอมเดียว รับบทเป็น วิลลี่
2548 : คนระลึกชาติ รับบทเป็น ต้อม
2567 : เวียนไหว้
ผลงาน > มิวสิกวิดีโอ

"ทำได้หรือเปล่า" ศิลปิน นูโว (2535)
"อย่าเกินกว่านี้" ศิลปิน ปัทมวรรณ เค้ามูลคดี (2535)
ผลงาน > พิธีกร

รายการฮิวโก้เกม (ช่อง 7) (2539)
รายการ เด็กหลง ผู้ใหญ่ลืม (2556)
ผลงาน > ผู้จัดละคร

สะดุดรัก (ช่อง 3)(2549)
เกมลุ้นรัก (ช่อง 3)(2552)
ผลงาน > โฆษณา

ฮานามิ ร่วมกับ ธัญญาเรศ รามณรงค์ (2534)
ไมโล (2536)
แป้งเย็นทเวลพลัส (2538)
เทสโตแผ่นเรียบ กลิ่น ซอลธ์ แอนด์ ซาวร์ (2546)
เทสโตแผ่นหยัก กลิ่นบาร์บีคิว (2547)
เทสโต รสปูผัดผงกะหรี่ (2547)
เฟรนช์ คาเฟ่ (2559)
รางวัล

ท็อปอวอร์ด 2001 สาขาดารานำชายยอดเยี่ยม จากละครเรื่อง ทางผ่านกามเทพ
รางวัลโทรทัศน์ทองคำ ครั้งที่ 16 สาขานักแสดงนำชายดีเด่น จากละครเรื่อง รักเกิดในตลาดสด
คมชัดลึก อวอร์ด ครั้งที่ 2 สาขานักแสดงนำชายยอดเยี่ยม จากละครเรื่อง เรือนไม้สีเบจ
รางวัลเมขลา ปี 2547 สาขานักแสดงนำชายยอดเยี่ยมประเภทละครแนวชีวิต จากละครเรื่อง เรือนไม้สีเบจ
เอ็มไทยท็อปทอล์กอะเบาต์ 2016 สาขานักแสดงชายที่ถูกกล่าวถึงมากที่สุด จากละครเรื่อง แรด และ วิมานเมขลา
เข้าชิงรางวัลคมชัดลึก อวอร์ด ครั้งที่ 13 สาขานักแสดงนำชายยอดเยี่ยม จากละครเรื่อง แรด
HOWE AWARDS 2019 สาขา HOWE THE BEST ACTOR AWARD
แหล่งข้อมูลอื่น

แอนดริว เกร้กสัน ที่อินสตาแกรม
| ด ค กรางวัลเมขลา สาขานักแสดงนำชายดีเด่น |
| --- | --- |
พ.ศ. 2523 – 2550:  นพพล โกมารชุน (2523)  ชลิต เฟื่องอารมย์ (2524)  นิรุตติ์ ศิริจรรยา (2525)  นพพล โกมารชุน (2526)  ฉัตรชัย เปล่งพานิช (2528)  โกวิท วัฒนกุล (2529)  ฉัตรชัย เปล่งพานิช (2530)  ยุรนันท์ ภมรมนตรี (2531)  บิณฑ์ บรรลือฤทธิ์ (2532)  ธงไชย แมคอินไตย์ (2533)  โกวิท วัฒนกุล (2534)  ยุรนันท์ ภมรมนตรี (2535)  ยุรนันท์ ภมรมนตรี (2536)  ศรัณยู วงษ์กระจ่าง (2537)  ยุรนันท์ ภมรมนตรี (2538)  ยุรนันท์ ภมรมนตรี (2539)  พีท ทองเจือ (2540)  ยุรนันท์ ภมรมนตรี (2541)  ธีรภัทร์ สัจจกุล (2542)  พีท ทองเจือ (2543)  อำพล ลำพูน (2544)  จุลจักร จักรพงษ์ (2545)  แอนดริว เกร็กสัน (2547 ละครชีวิต)  เจษฎาภรณ์ ผลดี (2547 ละครหรรษา) 
พ.ศ. 2551 – 2575:  ณเดชน์ คูกิมิยะ (2554)  ณเดชน์ คูกิมิยะ (2555) 
| ด ค กรางวัลโทรทัศน์ทองคำ สาขานักแสดงนำชายดีเด่น |
| --- | --- |
2529 – 2540:  ฉัตรชัย เปล่งพานิช (2529)  พิศาล อัครเศรณี (2530)  บิณฑ์ บรรลือฤทธิ์ (2531)  เสกสรร ชัยเจริญ (2532)  ธงไชย แมคอินไตย์ (2533)  โกวิท วัฒนกุล (2534)  วรุฒ วรธรรม (2535)  ธงไชย แมคอินไตย์ (2536)  ไพโรจน์ สังวริบุตร (2537)  พีท ทองเจือ (2538)  พงษ์พัฒน์ วชิรบรรจง (2539)  เกริกพล มัสยวาณิช (2540) 
2541 – 2551:  จักรกฤษณ์ อำมรัตน์ (2541)  อำพล ลำพูน (2542)  นพพล โกมารชุน (2543)  แอนดริว เกรกสัน (2544)  ธีรเดช วงศ์พัวพันธ์ (2545)  พงษ์พัฒน์ วชิรบรรจง (2546)  รวิชญ์ เทิดวงส์ (2547)  ธีรเดช วงศ์พัวพันธ์ (2548)  อธิชาติ ชุมนานนท์ (2549)  รางวัลพิเศษ : ผู้แสดงบทนำโดดเด่น นิรุตติ์ ศิริจรรยา (2549)  ชาตโยดม หิรัญยัษฐิติ (2550)  ธีรเดช วงศ์พัวพันธ์ (2551) 
2552 – 2562:  ธีรเดช วงศ์พัวพันธ์ (2552)  เจษฎาภรณ์ ผลดี (2553)  ภาคิน คำวิลัยศักดิ์ (2554)  อธิชาติ ชุมนานนท์ (2555)  ธนวรรธน์ วรรธนะภูติ (2556)  ณเดชน์ คูกิมิยะ (2557)  ณัฐวุฒิ สกิดใจ (2558)  ศิวัฒน์ โชติชัยชรินทร์ (2559)  ณเดชน์ คูกิมิยะ (2560)  ณเดชน์ คูกิมิยะ (2561)  มาริโอ้ เมาเร่อ (2562) 
2563 – 2573:  ศรราม เทพพิทักษ์ (2563)  ปริญ สุภารัตน์ (2564)  มาริโอ้ เมาเร่อ (2565)  จิรายุ ตั้งศรีสุข (2566) 
| ด ค กรางวัลคมชัดลึก อวอร์ด สาขานักแสดงนำชายยอดเยี่ยมประเภทละครโทรทัศน์ |
| --- | --- |
2546–2551:  พงษ์พัฒน์ วชิรบรรจง (2546)  แอนดริว เกร็กสัน (2547)  นิรุตติ์ ศิริจรรยา (2548)  ธีรเดช วงศ์พัวพันธ์ (2549)  ชาตโยดม หิรัณยัษฐิติ (2550)  ธีรเดช วงศ์พัวพันธ์ (2551) 
2552–2562:  พงษ์พัฒน์ วชิรบรรจง (2552)  จิรายุ ละอองมณี (2553)  ณัฐวุฒิ สกิดใจ (2554)  รวิชญ์ เทิดวงส์ (2555)  ยงศิลป์ วงศ์พนิตนนท์ (2556)  วรวุฒิ นิยมทรัพย์ (2557)  ศุกลวัฒน์ คณารศ (2558)  ณเดชน์ คูกิมิยะ (2559)  ศักดิ์สิทธิ์ แท่งทอง (2561)  ธนภพ ลีรัตนขจร (2562) 
2563–2573:  พุฒิพงศ์ อัสสรัตนกุล (2563)  ชาคริต แย้มนาม (2564)  ธนภัทร กาวิละ (2565)  ชาตโยดม หิรัญยัษฐิติ (2566)
นาคี ๒

| นาคี ๒ |
| --- | --- |
ใบปิดภาพยนตร์
กำกับ: พงษ์พัฒน์ วชิรบรรจง
สร้างจาก: นวนิยาย นาคี โดย ตรี อภิรุม
นักแสดงนำ: ณเดชน์ คูกิมิยะ อุรัสยา เสปอร์บันด์ สมพงษ์ คุนาประถม ปอยฝ้าย มาลัยพร ไกรสร แสงอนันต์ ลักขณา อมิตรสูญ ภูภูมิ พงศ์ภาณุภาค ณฐพร เตมีรักษ์
กำกับภาพ: สยมภู มุกดีพร้อม
ตัดต่อ: ลี ชาตะเมธีกุล
ดนตรีประกอบ: ชาติชาย พงษ์ประภาพันธ์
บริษัทผู้สร้าง: ดู เอ็นเตอร์เทนเม้นท์ เซิร์ช เอ็นเตอร์เทนเม้นท์ บีฮีมอธ แคปิตอล  
ผู้จัดจำหน่าย: เอ็ม พิคเจอร์ส
วันฉาย: 18 ตุลาคม พ.ศ. 2561
ความยาว: 93 นาที
ประเทศ: ไทย
ภาษา: ไทยถิ่นอีสาน
ทุนสร้าง: 50 ล้านบาท
ทำเงิน: 161.19 ล้านบาท (กรุงเทพมหานคร ปริมณฑล และจังหวัดเชียงใหม่) 417.55 ล้านบาท (ทั่วประเทศ)
ข้อมูลจากสยามโซน
นาคี ๒ เป็นภาพยนตร์ไทยแนวแฟนตาซี-ระทึกขวัญในปี พ.ศ. 2561 สร้างมาจากนวนิยายในชื่อเดียวกันของตรี อภิรุม ผลิตโดย ดู เอ็นเตอร์เทนเม้นท์, เซิร์ช เอ็นเตอร์เทนเม้นท์ และบีฮีมอธ แคปิตอล จัดจำหน่ายโดยเอ็ม พิคเจอร์ส กำกับโดย พงษ์พัฒน์ วชิรบรรจง และนำแสดงโดย ณเดชน์ คูกิมิยะ, อุรัสยา เสปอร์บันด์, ภูภูมิ พงศ์ภาณุภาค, ณฐพร เตมีรักษ์ และ ลักขณา อมิตรสูญ โดยฉายอย่างเป็นทางการในวันที่ 18 ตุลาคม พ.ศ. 2561 ภาพยนตร์ทำรายได้ ภาพยนตร์ทำรายได้ 161.19 ล้านบาท (กรุงเทพ ปริมณฑล และเชียงใหม่) และ 417.55 ล้านบาท (ทั่วประเทศ)
นักแสดง

| ตัวละคร | นักแสดง |
| --- | --- |
สารวัตรป้องปราบ: ณเดชน์ คูกิมิยะ
สร้อย: อุรัสยา เสปอร์บันด์
เจ้าแม่นาคี: ณฐพร เตมีรักษ์
ทศพล / แม่ทัพไชยสิงห์: ภูภูมิ พงศ์ภาณุภาค
ลำเจียก: ลักขณา อมิตรสูญ
จ.ส.ต.สมศักดิ์ ทรัพย์มา: สมพงษ์ คุนาประถม
จ.ส.ต.มนัส รุ่งเรือง: ปอยฝ้าย มาลัยพร
ยายขัน: ฉวีวรรณ ดำเนิน
ผู้ใหญ่บ้าน: ปิยะ ตระกูลราษฎร์
พระทศพล (วัยชรา): ไกรสร แสงอนันต์
คำจันทร์: สายเชีย วงศ์วิโรจน์
สร้อย (วัยเด็ก): ด.ญ.รุ่งราตรี ข้อยุ่น
เวช: วัชรพงษ์ ปัทมะ
กร: ทองอินทร์ รังศิริ
ปุ๊ก: กานติมา นันคำ
โจนส์: โจนาธาน แซมซัน
ต้อม: สุชาติ พุดจันทึก
การผลิต > การพัฒนา

นาคี ๒ เกิดจากความสำเร็จของละครเรื่อง นาคี ที่ออกอากาศทางสถานีวิทยุโทรทัศน์ไทยทีวีสีช่อง 3 เมื่อ พ.ศ. 2559 เนื่องจากกระแสตอบรับและเรตติงที่ดีทำให้ทางช่อง 3 เสนอให้ทำภาคต่อเพื่อออกอากาศอีกครั้ง แต่พงษ์พัฒน์ วชิรบรรจง ผู้กำกับของละครเรื่องนี้เล็งเห็นว่า นาคี สามารถเติบโตไปได้มากกว่านี้ จึงตัดสินใจนำโครงเรื่องมาเรียบเรียงบทใหม่ทั้งหมด เพื่อสร้างเป็นภาพยนตร์เพื่อออกฉายใน พ.ศ. 2561
ในการถ่ายทำภาพยนตร์ นาคี ๒ ผู้สร้างกล่าวว่า จะมีการถ่ายฉากทั้งแบบปกติและแบบบลูสกรีน เพื่อนำฉากดังกล่าวมาเข้ากระบวนการปั้นแบบด้วยการใช้เทคโนโลยีคอมพิวเตอร์ กราฟิก (Computer Graphic) ซึ่งเดิมทางผู้ร่วมทุนคือ บีฮีมอธ แคปิตอล เสนอให้พงษ์พัฒน์เลือกใช้บริษัทซีจีชั้นนำ เช่นจากทางเกาหลี หรือทางฮ่องกงที่มีความละเอียดอ่อนและมีคุณภาพสูง แต่ทางพงษ์พัฒน์เองเล็งเห็นว่าการใช้บริษัทจากต่างประเทศ จะทำให้คุณค่าของภาพยนตร์ลดลงไป จึงได้เลือกใช้ทีมซีจีเดิมคือ แฟตแคต (Fatcat) ที่เคยทำกราฟิกของละครเรื่อง นาคี มาก่อน และมีความคุ้นชินในตัวแบบอยู่แล้ว จึงทำให้ชิ้นงานสามารถเดินหน้าได้ด้วยดี ด้วยงบประมาณการสร้างซีจีกว่า 20 ล้านบาท
เนื้อเรื่องโดยรวมเล่าถึงเหตุการณ์ที่เกิดขึ้นใน พ.ศ. 2560 หรือ 60 ปี นับจากเหตุการณ์ในละครเรื่อง นาคี ที่เกิดใน พ.ศ. 2500 เค้าโครงเรื่องยังคงเหมือนกับภาคแรกคือ ความเชื่อในเรื่องพญานาค โดยเล่าผ่านสองตัวละครใหม่คือ สารวัตรป้องปราบ (ณเดชน์ คูกิมิยะ) และ สร้อย (อุรัสยา เสปอร์บันด์)
การตอบรับ > การเข้าฉายและรายได้

เอ็ม พิคเจอร์ส แอคอาร์ต เจเนเรชั่น และเซิร์ช เอ็นเตอร์เทนเม้นท์ ได้จัดพิธีบวงสรวงสักการะบูชา "พ่อปู่ศรีสุทโธ" และ "แม่ย่าศรีปทุมมา" ณ ป่าคำชะโนด อำเภอบ้านดุง จังหวัดอุดรธานี และจัดพิธีบวงสรวงภาพยนตร์ก่อนเข้าฉาย ณ ลานวัดศิริสุทโธคำชะโนด เมื่อวันที่ 12 กันยายน พ.ศ. 2561 ก่อนแถลงข่าวเปิดตัวภาพยนตร์อย่างเป็นทางการในช่วงหัวค่ำของวันเดียวกัน ณ ลานกิจกรรมชั้น 1 ศูนย์การค้าเซ็นทรัลพลาซา อุดรธานี ถนนประจักษ์ศิลปาคม อำเภอเมืองอุดรธานี ภาพยนตร์ฉายรอบปฐมทัศน์ที่โรงภาพยนตร์พารากอนซีนีเพล็กซ์ ศูนย์การค้าสยามพารากอน ในวันที่ 15 ตุลาคม พ.ศ. 2561
นาคี ๒ เข้าฉายจริงในประเทศไทยเมื่อวันที่ 18 ตุลาคม พ.ศ. 2561 โดยวันแรกทำรายได้ 17.77 ล้านบาทซึ่งถือเป็นภาพยนตร์ไทยที่มีรายได้เปิดตัวสูงที่สุดเป็นอันดับหนึ่งในปี พ.ศ. 2561 ทำลายสถิติเดิมของ น้อง.พี่.ที่รัก (13.3 ล้านบาท) และอยู่ในอันดับที่เก้าของภาพยนตร์ไทยที่มีรายได้เปิดตัวสูงสุดตลอดกาล รายได้รวม 5 วันแรกเท่ากับ 73.54 ล้านบาท รายได้สัปดาห์แรกที่เข้าฉาย 120.06 ล้านบาทและยังครองอันดับหนึ่งบ็อกซ์ออฟฟิซประเทศไทยในสัปดาห์แรก ก่อนที่จะตกไปอยู่อันดับที่สองในสัปดาห์ที่สองของการเข้าฉายและทำรายได้สะสมรวม 149.51 ล้านบาท ทำสถิติภาพยนตร์ทำรายได้สูงสุดในปี 2561 สัปดาห์ที่สามตกไปอยู่อันดับที่ 4 ทำรายได้สะสม 156.04 ล้านบาท รายได้สะสมในกรุงเทพ ปริมณฑล และเชียงใหม่ ถึงวันที่ 18 พฤศจิกายน 2561 อยู่ที่ 161.19 ล้านบาท ทั่วประเทศ 417.55 ล้านบาท
เพลงประกอบภาพยนตร์

"สายแนนหัวใจ" – ก้อง ห้วยไร่ เวอร์ชันเอนเครดิต ร้องร่วมกับ ไข่มุก รุ่งรัตน์
"สายแนนหัวใจ" – ไข่มุก รุ่งรัตน์
แหล่งข้อมูลอื่น

ชมรมวิจารณ์บันเทิง ที่เฟซบุ๊ก
นาคี ๒ ที่เฟซบุ๊ก
นาคี ๒ ที่สยามโซน
นาคี ๒[ลิงก์เสีย] ที่เอ็นหนัง
ร้อยแก้ว

ร้อยแก้ว เป็นภาษารูปแบบหนึ่งซึ่งใช้โครงสร้างไวยากรณ์ปกติและการไหลของถ้อยคำอย่างเป็นธรรมชาติ แทนที่จะใช้โครงสร้างเป็นจังหวะดังในกวีนิพนธ์ แม้จะมีการถกเถียงเชิงวิจารณ์ต่อการสร้างร้อยแก้ว แต่ด้วยความเรียบง่ายและโครงสร้างที่นิยามอย่างหลวม ทำให้ร้อยแก้วถูกนำมาใช้ในบทสนทนาเป็นส่วนใหญ่ วจนิพนธ์ข้อเท็จจริง ตลอดจนการเขียนเฉพาะเรื่องและบันเทิงคดี ร้อยแก้วเป็นรูปแบบภาษาที่ใช้กันสามัญ เช่น ในวรรณกรรม หนังสือพิมพ์ นิตยสาร สารานุกรม การแพร่สัญญาณทางสื่อต่าง ๆ หนังสือทางประวัติศาสตร์และปรัชญา กฎหมาย และการสื่อสารอีกหลายรูปแบบ
แหล่งค้นคว้าเพิ่มเติม

สมิทธ์ ถนอมศาสนะ. (2558, เม.ย.-มิ.ย.). กำเนิด “เรื่องอ่านเล่นร้อยแก้วสมัยใหม่”: ความสัมพันธ์ระหว่างรูปแบบและบริบททางความคิด. สงขลานครินทร์ ฉบับสังคมศาสตร์และมนุษยศาสตร์, 21(2), 133-190.
ซันไรส์ออนเดอะรีปปิง

| --- | --- |

ผู้ประพันธ์: ซูซาน คอลลินส์
ชื่อเรื่องต้นฉบับ: Sunrise on the Reaping
ประเทศ: สหรัฐ
ภาษา: อังกฤษ
ชุด: เกมล่าชีวิต
ประเภท: บันเทิงคดีแนววิทยาศาสตร์, ดิสโทเปีย
สำนักพิมพ์: สกอแลสติก
วันที่พิมพ์: 18 มีนาคม ค.ศ. 2025
เรื่องก่อนหน้า: ลำนำแห่งนกร้องเพลงและอสรพิษ 
เรื่องถัดไป: เกมล่าชีวิต 
ซันไรส์ออนเดอะรีปปิง (อังกฤษ: Sunrise on the Reaping) เป็นนวนิยายแนวดิสโทเปียที่มีกำหนดตีพิมพ์ในอนาคต เขียนโดยซูซาน คอลลินส์ นักเขียนชาวอเมริกัน โดยเป็นนวนิยายภาคย้อนอดีตเรื่องที่สองของไตรภาคเกมล่าชีวิต ต่อจากลำนำแห่งนกร้องเพลงและอสรพิษที่ตีพิมพ์ในปี ค.ศ. 2020 นวนิยายเรื่องนี้เป็นเรื่องราวที่เกิดขึ้นเมื่อ 24 ปีก่อนเหตุการณ์ในนวนิยายเรื่องแรก มีกำหนดวางจำหน่ายวันที่ 18 มีนาคม ค.ศ. 2025 โดยสำนักพิมพ์สกอแลสติก ส่วนภาพยนตร์ดัดแปลงได้รับการประกาศในวันที่ 6 มิถุนายน ค.ศ. 2024 และมีกำหนดฉายในวันที่ 20 พฤศจิกายน ค.ศ. 2026 โดย ไลออนส์เกต เป็นผู้จัดจำหน่าย
ภูมิหลัง

ภาคย้อนอดีตเรื่องนี้เริ่มต้นในเช้าของวันครบรอบ 50 ปีในพิธีเก็บเกี่ยวของเกมล่าชีวิตและเกิดขึ้นในช่วงควอร์เตอร์เควลล์ครั้งที่สอง โดยคอลลินส์ได้รับแรงบันดาลใจจากเดวิด ฮูม นักปรัชญาชาวสกอตแลนด์ โดยเฉพาะแนวคิดของเขาเกี่ยวกับการยอมจำนนโดยปริยายและ 'ความง่ายที่คนจำนวนมากถูกควบคุมโดยคนไม่กี่คน' ซึ่งเทียบกับไตรภาคเกมล่าชีวิตที่เธอได้รับแรงบันดาลใจมาจากตำนานของกรีกและโรมัน
ตัวละคร

เฮย์มิตช์ อเบอร์นาธี: บรรณาการจากเขต 12 ผู้เกิดวันเดียวกับวันเก็บเกี่ยวและต้องเข้าร่วมในเกมล่าชีวิตครั้งที่ 50 หรือที่รู้จักกันในชื่อควอร์เตอร์เควลล์ครั้งที่สอง ร่วมกับคนจากเขตเดียวกันอีก 3 คน
เมย์ซิลี ดอนเนอร์: บรรณาการจากเขต 12 พันธมิตรของเฮย์มิตช์ เด็กสาวผู้เคยเป็นเพื่อนกับแม่ของแคตนิส เอฟเวอร์ดีน
เลนอร์ โดฟ: เด็กสาวจากเขต 12 คนรักของเฮย์มิตช์
ซิด อเบอร์นาธี: น้องชายวัย 10 ของของเฮย์มิทช์
คอริโอเลนัส สโนว์: ตัวละครเอกจากลำนำแห่งนกร้องเพลงและอสรพิษ ประธานาธิบดีของพาเน็ม  ผู้ใช้เกมล่าเกมครั้งที่ 50 ข่มขวัญประชาชนที่คิดกบฏด้วยวิธีที่โหดร้ายและทารุณ
ไทกริส สโนว์: ลูกพี่ลูกน้องของคอริโอเลนัส ผู้เคยเป็นเหมือนครอบครัวของเขา ก่อนที่เขาจะกลายเป็นคนที่เธอเกลียด
โรงเรียนกาญจนาภิเษกวิทยาลัย สุพรรณบุรี

| โรงเรียนกาญจนาภิเษกวิทยาลัย สุพรรณบุรี |
| --- | --- |
Kanjanapisek Wittayalai Suphanburi School (KPSP)

ข้อมูล
ชื่ออื่น: กภ.สพ.
ประเภท: โรงเรียนรัฐบาล สหศึกษา มัธยมศึกษาตอนต้น - ตอนปลาย
สถาปนา: 28 กุมภาพันธ์ พ.ศ. 2538
สี:   เหลืองทอง-น้ำเงิน
คำขวัญ: รักษ์ศักดิ์ศรี มีคุณธรรม นำวิชาการ สืบสานงานพระราชดำริ
เพลง: มาร์ช - กาญจนาภิเษกวิทยาลัย สุพรรณบุรี
ต้นไม้: ต้นราชพฤกษ์
เว็บไซต์: http://www.kpsp.ac.th
โรงเรียนกาญจนาภิเษกวิทยาลัย สุพรรณบุรี  เป็นหนึ่งใน 9 โรงเรียนเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสการจัด การฉลองสิริราชสมบัติ ครบ 50 ปี (พระราชพิธีกาญจนาภิเษก) ในวันที่ 9 มิถุนายน พ.ศ. 2539 จัดตั้งโดยกรมสามัญศึกษา กระทรวงศึกษาธิการ โดยถือเอาวันที่ 28 กุมภาพันธ์ พ.ศ. 2538 เป็นวันสถาปนาโรงเรียน
โรงเรียนกาญจนาภิเษกวิทยาลัย สุพรรณบุรี เป็นโรงเรียนแบบสหศึกษา เปิดการเรียนการสอนในระดับชั้นมัธยมศึกษาปีที่ 1-6 ปัจจุบันโรงเรียนกาญจนาภิเษกวิทยาลัย สุพรรณบุรี ได้มีการยกระดับให้ก้าวสู่การเป็นโรงเรียนส่งเสริมความเป็นเลิศทางด้านวิทยาศาสตร์และคณิตศาสตร์ เช่นเดียวกับโรงเรียนจุฬาภรณราชวิทยาลัย เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเพื่อสนองตอบต่อนโยบายการปฏิรูปการศึกษาของประเทศในการพัฒนาเยาวชนให้สู่ความเป็นเลิศ ร่วมกับกลุ่มโรงเรียนกาญจนาภิเษกอีกทั้ง 8 แห่ง ซึ่งคณะทำงานในการยกระดับโรงเรียนกาญจนาภิเษกวิทยาลัยก้าวสู่การเป็นโรงเรียนส่งเสริมความเป็นเลิศทางด้านวิทยาศาสตร์และคณิตศาสตร์ได้เสนอแผนโครงการ และกระทรวงศึกษาธิการ ได้มอบให้ สพฐ. ได้ปรับใช้งบประมาณปี 2554 มาดำเนินการให้กับโรงเรียนในการปรับปรุงเบื้องต้น โรงเรียนละ 5 ล้านบาท สำหรับแผนการพัฒนาตั้งแต่ปี 2555-2561 ให้ สพฐ. ดำเนินการตามแผนงบประมาณรายจ่ายประจำปีให้เป็นไปตามนโยบายที่ได้จัดทำร่วมกัน
สัญลักษณ์ประจำโรงเรียน

ตราประจำโรงเรียน ตราพระปรมาภิไธยย่อ ภ.ป.ร.
ต้นไม้ประจำโรงเรียน คือ ต้นราชพฤกษ์
สีประจำโรงเรียน ได้แก่ เหลืองทอง-น้ำเงิน
สีเหลืองทอง หมายถึง สีประจำวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สีน้ำเงิน หมายถึง สีประจำสถาบันพระมหากษัตริย์
พระพุทธรูปประจำโรงเรียน พระพุทธทศพลญาณ
คติพจน์พระราชทาน  อกตํ ทุกตํ เสยโย ความชั่วไม่ทำเสียเลยดีกว่า ประทานโดย สมเด็จพระสังฆราชเจ้า กรมหลวงวชิรญาสังวร
คำขวัญประจำโรงเรียน รักษ์ศักดิ์ศรี มีคุณธรรม นำวิชาการ สืบสานงานพระราชดำริ
แผนการเรียนที่เปิดสอน

ใบปีการศึกษา 2564 โรงเรียนกาญจนาภิเษกวิทยาลัย สุพรรณบุรี ได้เปิดแผนการเรียนการสอน ดังนี้
ระดับมัธยมศึกษาตอนต้น ม.1-3 (ระดับชั้นละ 13 ห้อง)
แผนการเรียนส่งเสริมความเป็นเลิศ วิทยาศาสตร์ - คณิตศาสตร์ (แก้วกาญจนาฯ)   จำนวน 2 ห้อง
แผนการเรียนห้องเรียนพิเศษ Mini English Program (MEP.)     จำนวน 1 ห้อง
แผนการเรียนห้องเรียนปกติ   จำนวน 9 ห้อง
ห้องเรียนดนตรีไทย             จำนวน 1 ห้อง
ระดับมัธยมศึกษาตอนปลาย ม.4-6 (ระดับชั้นละ 12 ห้อง)
แผนการเรียนส่งเสริมความเป็นเลิศ วิทยาศาสตร์ - คณิตศาสตร์ (เพชรกาญจนาฯ)   จำนวน 2 ห้อง
แผนการเรียนห้องเรียนพิเศษ สสวท.             จำนวน 1 ห้อง
แผนการเรียนวิทยาศาสตร์ - คณิตศาสตร์        จำนวน 4 ห้อง
แผนการเรียนศิลป์ - คำนวณ                        จำนวน 2 ห้อง
แผนการเรียนศิลป์ - ภาษาอังกฤษ                จำนวน 1 ห้อง
แผนการเรียนศิลป์ - ภาษาจีน                      จำนวน 1 ห้อง
แผนการเรียนศิลป์ - ภาษาญี่ปุ่น                   จำนวน 1 ห้อง
กีฬาภายใน "ราชพฤกษ์เกมส์"

กีฬาภายใน "ราชพฤกษ์เกมส์" ประกอบไปด้วยคณะสี ดังนี้
คณะศรีอิทราทิตย์       (สีแดง)
คณะสุรสีหนาท          (สีเขียว)
คณะสีหราชเดโชชัย    (สีชมพู)
คณะวิชิตวงศ์วุฒิไกร    (สีฟ้า)
กีฬากลุ่มโรงเรียนกาญจนาภิเษกวิทยาลัย "กาญจนาเกมส์"

ความเป็นมาของการจัดการแข่งขันกีฬากลุ่มโรงเรียนกาญจนาภิเษกวิทยาลัย กลุ่มโรงเรียนได้กำหนดโครงการจัดการแข่งขันกีฬากลุ่มโรงเรียนกาญจนาภิเษกวิทยาลัย "กาญจนาเกมส์" ขึ้นโดยมีเป้าหมายการพัฒนาการศึกษา ตามจุดเน้นของกลุ่มโรงเรียน นำไปสู่การพัฒนาด้านกีฬา ดนตรี และศิลปะ ให้กับนักเรียนในกลุ่มโรงเรียน ให้สามารถพัฒนาตนเองไปสู่การเป็นนักกีฬา นักดนตรี และศิลปะที่ดี มีศักยภาพสูงจนถึงระดับเป็นตัวแทนของประเทศเข้าร่วมการแข่งขันในระดับที่สูง ขึ้นต่อไป และเพื่อส่งเสริมให้เกิดความรักความสามัคคีในหมู่คณะ ตลอดจนเปิดโอกาสให้ครู นักเรียนบุคลากรของแต่ละโรงเรียน ได้พบปะแลกเปลี่ยนความคิดเห็นและประสบการณ์ เพื่อนำไปสู่การพัฒนาโรงเรียนตามเป้าหมาย และที่สำคัญการกีฬานับว่าเป็นกิจกรรมที่จะส่งเสริมให้เยาวชนรู้จักการอยู่ ร่วมกันในสังคม รู้จักเคารพกฎกติกา การมีน้ำใจนักกีฬา "รู้แพ้ รู้ชนะ และ รู้อภัย" เพื่อนักเรียนนำไปใช้ในการดำเนินชีวิตประจำวัน และเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งเป็นผู้มีพระปรีชาสามารถด้านกีฬาและมีพระคุณอันประเสริฐต่อการศึกษาไทย นับอเนกประการและกลุ่มโรงเรียนกาญจนาภิเษกวิทยาลัย ได้ดำเนินการจัดการแข่งขันกีฬากาญจนาเกมส์มาตั้งแต่ ปีการศึกษา 2543 โดยในครั้งนั้นโรงเรียนกาญจนาภิเษกวิทยาลัย สุพรรณบุรี เป็นเจ้าภาพการแข่งขัน
กลุ่มโรงเรียนกาญจนาภิเษกวิทยาลัย ทั้ง 10 โรงเรียน จะมีการแข่งขันกีฬาประจำทุกๆปีเป็นกีฬาสัมพันธ์ที่ทั้ง 10 โรงเรียนกาญจนาภิเษกวิทยาลัยต่างร่วมกันแข่งขันกีฬาและสลับกันเป็นเจ้าภาพการแข่งขัน และเพื่อสร้างความสัมพันธ์และความสามัคคีร่วมกัน
กีฬากลุ่มโรงเรียนกาญจนาภิเษกวิทยาลัย "กาญจนาเกมส์" > ลำดับเจ้าภาพการแข่งขันกาญจนาเกมส์

ครั้งที่ 1 ได้จัดแข่งขัน ณ โรงเรียนกาญจนาภิเษกวิทยาลัย สุพรรณบุรี เมื่อปี 2544
ครั้งที่ 2 ได้จัดแข่งขัน ณ โรงเรียนกาญจนาภิเษกวิทยาลัย เพชรบูรณ์ เมื่อปี 2545
ครั้งที่ 3 ได้จัดแข่งขัน ณ โรงเรียนกาญจนาภิเษกวิทยาลัย กระบี่ เมื่อปี 2546
ครั้งที่ 4 ได้จัดแข่งขัน ณ โรงเรียนกาญจนาภิเษกวิทยาลัย ชัยภูมิ เมื่อปี 2547
ครั้งที่ 5 ได้จัดแข่งขัน ณ โรงเรียนกาญจนาภิเษกวิทยาลัย ฉะเชิงเทรา เมื่อปี 2548
ครั้งที่ 6 ได้จัดแข่งขัน ณ โรงเรียนกาญจนาภิเษกวิทยาลัย อุทัยธานี เมื่อปี 2549
ครั้งที่ 7 ได้จัดแข่งขัน ณ โรงเรียนกาญจนาภิเษกวิทยาลัย กาฬสินธุ์ เมื่อปี 2550
ครั้งที่ 8 ได้จัดแข่งขัน ณ โรงเรียนกาญจนาภิเษกวิทยาลัย สุราษฎร์ธานี เมื่อ ม.ค.ปี 2551
ครั้งที่ 9 ได้จัดแข่งขัน ณ โรงเรียนกาญจนาภิเษกวิทยาลัย นครปฐม เมื่อ ธ.ค.ปี 2551
ครั้งที่ 10 ได้จัดแข่งขัน ณ โรงเรียนกาญจนาภิเษกวิทยาลัย สุพรรณบุรี เมื่อ ธ.ค.ปี 2552
ครั้งที่ 11 ได้จัดการแข่งขัน ณ โรงเรียนกาญจนาภิเษกวิทยาลัย เพชรบูรณ์ เมื่อ ธ.ค. ในปี 2553
ครั้งที่ 12 ได้จัดแข่งขัน ณ โรงเรียนกาญจนาภิเษกวิทยาลัย กระบี่ เมื่อ ม.ค. ในปี 2555
ครั้งที่ 13 ได้จัดแข่งขัน ณ โรงเรียนกาญจนาภิเษกวิทยาลัย ชัยภูมิ เมื่อ ก.พ. ในปี 2556
ครั้งที่ 14 ได้จัดแข่งขัน ณ โรงเรียนกาญจนาภิเษกวิทยาลัย ฉะเชิงเทรา เมื่อ ม.ค. ในปี 2557
ครั้งที่ 15 ได้จัดแข่งขัน ณ โรงเรียนกาญจนาภิเษกวิทยาลัย อุทัยธานี เมื่อ ธ.ค. ในปี 2557
ครั้งที่ 16 ได้จัดแข่งขัน ณ โรงเรียนกาญจนาภิเษกวิทยาลัย กาฬสินธุ์ เมื่อ ม.ค. ในปี 2559
ครั้งที่ 17 ได้จัดแข่งขัน ณ โรงเรียนกาญจนาภิเษกวิทยาลัย สุราษฎร์ธานี เมื่อ ม.ค. ในปี 2560
ครั้งที่ 18 ได้จัดแข่งขัน ณ โรงเรียนกาญจนาภิเษกวิทยาลัย นครปฐม เมื่อ ม.ค. ในปี 2561
ครั้งที่ 19 ได้จัดแข่งขัน ณ โรงเรียนกาญจนาภิเษกวิทยาลัย สุพรรณบุรี เมื่อ ธ.ค. ในปี 2561
ครั้งที่ 20 ได้จัดแข่งขัน ณ โรงเรียนกาญจนาภิเษกวิทยาลัย เพชรบูรณ์ เมื่อ ก.พ. ในปี 2563
จาตุรงค์ มกจ๊ก

| จาตุรงค์ พลบูรณ์ |
| --- | --- |
ชื่อเกิด: จาตุรงค์ พลบูรณ์
ชื่ออื่น: จาตุรงค์ มกจ๊ก, จตุรงค์ โพธาราม
เกิด: 22 ธันวาคม พ.ศ. 2506 (61 ปี) อำเภอโพธาราม จังหวัดราชบุรี ประเทศไทย
คู่สมรส: กรวิกา พลบูรณ์
บุตร: 3 คน
อาชีพ: นักแสดง นักแสดงตลก พิธีกรรายการโทรทัศน์ นักร้องเพลงลูกทุ่ง นักเขียน ผู้กำกับภาพยนตร์ ยูทูบเบอร์ นักธุรกิจ
ปีที่แสดง: พ.ศ. 2538–ปัจจุบัน
จาตุรงค์ พลบูรณ์ (เกิด 22 ธันวาคม พ.ศ. 2506) ชื่อเล่น รงค์ หรือที่รู้จักในชื่อ จาตุรงค์ มกจ๊ก เป็นนักแสดงตลก พิธีกร นักร้องเพลงลูกทุ่ง นักเขียน และผู้กำกับภาพยนตร์ชาวไทย
ประวัติ

จาตุรงค์ เกิดเมื่อวันที่ 22 ธันวาคม พ.ศ. 2506 เกิดที่ ตำบลเตาปูน อำเภอโพธาราม จังหวัดราชบุรี ฐานะทางบ้านยากจน ปลูกบ้านอยู่แถววัด บิดามารดาทำอาชีพขายก๋วยเตี๋ยว จาตุรงค์ จบการศึกษาชั้นมัธยมศึกษา จากโรงเรียนโพธาวัฒนาเสนี
ด้วยความที่ในวัยเด็กเขาชอบเป็นนักร้องและชอบเล่นตลกจึงหนีออกจากบ้านจะไปอยู่วงดนตรีลูกทุ่งอย่างศรชัย เมฆวิเชียร โดยได้ทำงานเป็นหางเครื่องก่อนจะกลายเป็นตลกของวงและก่อนจะมาเป็นตลกแต่งกะเทยคนแรก ๆ ของประเทศไทย ก่อนจะเข้ามาสู่คณะอิสระเดือนเพ็ญ และที่นั้นทำให้ความดังของจาตุรงค์เริ่มต้นขึ้นก่อนจะอยู่กับ หม่ำ จ๊กมก และทำให้ดังเป็นพลุแตกจนออกไปตั้งคณะเป็นของตัวเอง
จาตุรงค์ มีผลงานการแสดงภาพยนตร์ส่วนมากเป็นภาพยนตร์ตลก อาทิ หัวหลุดแฟมิลี่ (2008) , บ้านผีเปิบ (2008) , ผีตาหวานกับอาจารย์ตาโบ๋ (2008), เหยิน เป๋ เหล่ เซมากูเตะ (2007), ตั๊ดสู้ฟุด (2007), หอแต๋วแตก (2007), ใน Before Valentine ก่อนรัก...หมุนรอบตัวเรา ทั้งยังเป็นผู้กำกับให้ภาพยนตร์อย่าง ตั๊ดสู้ฟุด (2007) และ โกยเถอะโยม (2006) มีผลงานเขียน พ็อกเก็ตบุ๊ค ชื่อ องค์รงค์ และยังเคยออกอัลบั้มเพลงลูกทุ่ง 1 ชุด มีเพลงดังคือ ไม่กินเผ็ด
จาตุรงค์ มีความสามารถด้าน กลอน กาพย์ อาขยาน โดยสามารถท่องและต่อกลอนได้อย่างแม่นยำ
นอกจากนี้ จาตุรงค์ ยังได้ผลักดัน พี มกจ๊ก ให้แจ้งเกิดเป็นนักแสดงตลกเด็ก ชีวิตส่วนตัวแต่งงานสมรสกับ กรวิกา พลบูรณ์ มีลูกสาว 2 คน คือ พัสกร พลบูรณ์ และ ณัทชาภา พลบูรณ์ ต่างเป็นนักแสดงเช่นกัน
สมาชิกในคณะ จาตุรงค์ มกจ๊ก

ธงธง มกจ๊ก
แอนนา มกจ๊ก (แอนนา ชวนชื่น)
พี มกจ๊ก
วุฒิ มกจ๊ก
ซ๊ง มกจ๊ก
พงษ์ มกจ๊ก
ชาติ มกจ๊ก (เสียชีวิต)
เหลือเฟือ มกจ๊ก
แฮ็ค มกจ๊ก (แฮ็ค ชวนชื่น)
จุ๊บแจง มกจ๊ก
โจ๊ก มกจ๊ก (โจ๊ก จั๊กจั่น)
ต่าย มกจ๊ก (ต่าย เชิญยิ้ม)
จอนนี้ มกจ๊ก (จอนนี้ นานาชาติ)